# Angiologia

L'angiologia (del grec Αγγιος, 'vas' i λογόc, 'estudi') és l'especialitat mèdica que s'encarrega de l'estudi de les estructures vasculars del sistema circulatori i del sistema limfàtic; incloent-hi la fisiologia i anatomia dels capil·lars, de les venes, de les artèries i la dels limfàtics, a més de les seves malalties. Té per objectiu la prevenció, diagnòstic, tractament mèdic, cirurgia i seguiment de les alteracions degeneratives, genètiques o traumàtiques dels vasos arterials, venosos i limfàtics.

## Història

Al papir Ebers es troba la descripció més antiga d'un aneurisma de l'aorta abdominal (AAA) pulsàtil. Durant el període romà d'Orient diversos metges van practicar intervencions quirúrgiques per eliminar les varius i la medicina aiurvèdica feia servir sangoneres de manera eficient. El primer cas d'una trombosi venosa de l'extremitat inferior va ser documentat amb detall pel franciscà Guillaume de Saint-Pathus (1250-1315) en una de les seves obres manuscrites de temàtica religiosa, Vie et miracles de Saint Louis. Els treballs de Lorenz Heister (1683-1758), descrits en el seu llibre Chirurgie, es consideren fonamentals pel desenvolupament de l'angiologia. L'any 1785, John Hunter va operar amb èxit un aneurisma de l'artèria poplítia, mitjançant la lligadura quirúrgica prèvia de l'artèria femoral superficial a través del conducte anatòmic que porta el seu nom. Astley Cooper (1768-1841), anatomista deixeble de Hunter i cirurgià reial, desenvolupà un abordatge extraperitoneal que feia possible accedir a les artèries ilíaques per lligar els aneurismes de l'artèria femoral proximal (1808) i va practicar la primera intervenció amb bons resultats d'un aneurisma expansiu de l'artèria caròtide. El 1862, a la tesi doctoral De l'asphyxie locale et de la gangrène symétrique des extrémités, Maurice Raynaud (1834-1881) va caracteritzar el fenomen que s'anomena així en honor seu i que te una etiopatogènia molt diversa. De vegades, els casos greus requereixen la pràctica d'una simpatectomia perifèrica per evitar l'amputació dels dits. L'aigua de Burow, una solució aquosa d'acetat d'alumini creada pel cirurgià alemany Karl August Burow (1809-1874) i que es prepara com a fórmula magistral, encara s'utilitza per tractar tòpicament les complicacions de la flebitis. Charles Hewitt Moore (1821-1870) dissenyà l'any 1864, amb el propòsit de trombosar els aneurismes, un mètode basat en el cablejat d'aquests emprant fils de diversos metalls. Poc temps més tard, l'italià Corradi va connectar els fils del procediment de Moore a una bateria per tal d'induir la coagulació. Armand Trousseau (1801-1867) identificà l'associació entre la tromboflebitis migratòria i el càncer. Louis Hubert Farabeuf (1841-1910), autor de l'obra Ligatures des artères (1872), va descriure el triangle anatòmic cervical d'interés en cirurgia vascular i l'artèria que reben el seu nom. El 1888, el cirurgià estatunidenc Rudolph Matas (1860-1957) va efectuar la primera endoaneurismorràfia. El paleopatòleg Marc Armand Ruffer (1858-1917) va documentar histológicament l'any 1911 per primera vegada lesions arterials en restes momificades humanes de l'antic Egipte Posteriorment s'han identificat signes d'ateroesclerosi avançada en el cos d'Ötzi i en algunes mòmies peruanes precolombines, de la tribu Pueblo, de caçadors-recol·lectors de la cultura aleutiana Unangan i d'inuits groenlandesos de fa cinc-cents anys. El cirurgià Alexis Carrel va aconseguir avenços molt importants en les tècniques de sutura i reconstrucció de les estructures arterials. Durant la dècada de 1920, l'alemany Paul Linser (1871-1963) tractà químicament les cames de milers de pacients amb una injecció de clorur de mercuri, amb l'objectiu d'esclerosar les seves venes varicoses. Uns anys després, el seu assistent Karl Linser (1895-1976) va substituir aquesta substància per una solució de clorur de sodi al vint-i-dos per cent, molt menys nefrotòxica. A hores d'ara hi ha altres mètodes, més segurs i eficaços, per fer-ho, com l'escleroteràpia amb microescuma de polidocanol. També al llarg dels anys 20, el francès René Leriche (1879-1955) introduí la simpatectomia lumbar com a técnica quirúrgica per millorar la perfusió sanguínia de les extremitats inferiors dels pacients isquèmics. Abans del descobriment dels primers anticoagulants efectius als anys 30, les trombosis venoses profundes es tractaven amb repós al llit, elevació de l'extremitat i compresses calentes per reduir el vasoespasme i augmentar la circulació col·lateral. El portuguès Reynaldo Dos Santos (1880-1970) fou el pioner de l'arteriografia aòrtica i el cirurgià de la Universitat de Lisboa João Cid dos Santos (1907-1975) és considerat l'iniciador de la tècnica d'endarterectomia per eliminar les plaques ateromatoses arterials. Charles Dubost (1914-1991) va fer l'any 1951 la primera exèresi i reconstrucció quirúrgica d'un AAA, amb un curs postoperatori bó. La ruptura d'aquests aneurismes és encara una urgència quirúrgica molt greu, amb una taxa de mortalitat global que pot arribar fins al 90 per cent dels casos. El 1966, Kenneth Charles Appell aconseguí perfeccionar l'accés vascular per l'hemodiàlisi dels malalts amb insuficiència renal crònica gràcies a la creació d'una fístula arteriovenosa braquial eficaç i duradora, anastomosant l'artèria radial i la vena cefàlica. Els estatunidencs Michael E. DeBakey i Denton Cooley (1920-2016) van ser pioners en l'ùs d'una pròtesi de material plàstic per al tractament dels AAAs. L'italià Edmondo Malan (1910-1978) es distingí per l'aplicació de la pletismografia en l'estudi de les malalties vasculars. El barceloní Ferran Martorell i Otzet (1906-1984) va ser un dels membres fundadors de la International Society of Angiology. Entre altres aportacions al coneixement mèdic, descrigué l'úlcera hipertensiva homònima. Eusebi Sala i Planell (1923-2020), col·laborador de Joan Gibert i Queraltó i de Jaume Pi i Figueras, fou un altre destacat angiòleg català. Rafael Comalrena de Sobregrau Augé (1924-2010) introduí la tècnica de bypass com a tècnica d'elecció en la revascularització dels membres inferiors i rebé la medalla President Macià l'any 1995.

## Tractament

El concepte d'isquèmia crítica d'extremitats inferiors va ser definit per primera vegada en el Working Party of the International Vascular Symposum de l'any 1981 i, de llavors ençà, la classificació diagnòstica d'aquesta greu malaltia arterial perifèrica ha sigut modificada diverses vegades. L'ecografia Doppler és avui dia una tècnica eficaç i menys invasiva que l'angiografia a l'hora d'avaluar moltes afeccions de venes i artèries. L'endarterectomia de la caròtide serveix per evitar accidents vasculars cerebrals relacionats amb l'estenosi d'aquesta artèria, sigui simptomàtica o no. La intervenció tipus CHIVA (cirurgia hemodinàmica de la insuficiència venosa ambulatòria) és un procediment amb anestèsia local, senzill i de baix cost que no requereix l'ablació de la vena safena i que té bons resultats a llarg termini. Els fàrmacs venotònics són un grup de medicaments que actuen reduint la fragilitat i la permeabilitat dels vasos i, tot i no curar les manifestacions més greus de la insuficiència venosa crònica, poden disminuir la importància d'alguns del seus símptomes. Provada adequadament i amb una implementació curosa, la intel·ligència artificial facilita molt la pràctica de la cirurgia vascular i afegeix un valor exponencial al conjunt d'eines diagnòstiques i terapèutiques que té disponibles a hores d'ara.

## Formació

A Espanya és reconeguda des de l'any 1978 l'especialitat en angiologia i cirurgia vascular, que s'ocupa del diagnòstic i el tractament de les patologies arterials i venoses, restant-ne excloses les del cor i les artèries intracraneals. La Unió Europea de Metges Especialistes és l'organització que lliura la Certificació Europea en Cirurgia Vascular (Fellow of the European Board in Vascular Surgery), la qual facilita l'accés a llocs laborals fora del país d'origen.

## Referències

* ↑ Holomanova, A; Ivanova, A; Brucknerova, I «History and the roots of angiology» (en anglès). Bratisl Lek Listy, 2004; 105 (1), pp: 22-24. ISSN: 1336-0345. PMID: 15141812 [Consulta: 7 novembre 2022].
* ↑ Marinel·lo Roura, J «Papel del Angiólogo en la prevención de la Patología Linfática» (en castellà). A: Libro blanco sobre patología venosa y linfática (Ibáñez Esquembre, V; Coord.) Capítulo Español de Flebología y Linfología, Sociedad Española de Angiología y Cirugía Vascular. Edimsa, 2014; Maig 1, pp: 241-242. ISBN 978-84-7714-398-7 [Consulta: 18 febrer 2023].
* ↑ Barr, J «Vascular medicine and surgery in ancient Egypt» (en anglès). J Vasc Surg, 2014 Jul; 60 (1), pp: 260-263. DOI: 10.1016/j.jvs.2014.04.056. ISSN: 1097-6809. PMID: 24970660 [Consulta: 7 novembre 2022].
* ↑ Lascaratos, J; Liapis, C; Kouvaraki, M «Surgery on varices in Byzantine times (324-1453 CE)» (en anglès). J Vasc Surg, 2001 Gen; 33 (1), pp: 197-203. DOI: 10.1067/mva.2001.107990. ISSN: 1097-6809. PMID: 11137946 [Consulta: 7 novembre 2022].
* ↑ Nigar, Z; Alam, MA «Effect of Taleeq (Leech Therapy) in Dawali (Varicose Veins)» (en anglès). Anc Sci Life, 2011 Gen; 30 (3), pp: 84-91. ISSN: 2249-9547. PMC: 3336254. PMID: 22557433 [Consulta: 15 novembre 2022].
* ↑ Vázquez, FJ «Reseña histórica de la enfermedad tromboembólica venosa» (en castellà). Rev Hosp Ital B Aires, 2011 Set; 31 (3), pp: 103-104. ISSN: 2314-3312 [Consulta: 9 novembre 2022].
* ↑ Tomić, D; Laginja, S «Lorenz Heister's handbook of surgery in the Franciscan monastery in Pazin» (en anglès). Med Glas (Zenica), 2014 Feb; 11 (1), pp: 228-233. ISSN: 1840-2445. PMID: 24496369 [Consulta: 7 novembre 2022].
* ↑ Kassem, MM; Gonzalez, L «Popliteal Artery Aneurysm» (en anglès). StatPearls [Internet]. StatPearls Publishing LLC, 2022 Feb 1; NBK430863 (rev), pàgs: 6. PMID: 28613613 [Consulta: 7 novembre 2022].
* ↑ Kapp, KA; Talboy, GE «John Hunter, the father of scientific surgery» (en anglès). Bulletin of the History and Archives Committee. American College of Surgeons, 2017; Clinical Poster Competition (5), pp: 34-41 [Consulta: 7 novembre 2022].
* ↑ Camacho Galindo, J; Fernández Vázquez, JM «Sir Astley Paston Cooper (1768-1841)» (en castellà). Acta Ortop Mex, 2006 Maig-Jun; 20 (3), pp: 139-140. ISSN: 2306-4102 [Consulta: 17 abril 2023].
* ↑ Doganay, E «Sir Astley Paston Cooper (1768-1841): The man and his personality» (en anglès). J Med Biogr, 2015 Nov;23 (4), pp: 209-216. DOI: 10.1177/0967772013506683. ISSN: 0967-7720. PMID: 24585624 [Consulta: 8 novembre 2022].
* ↑ Raynaud, MAG «De l'asphyxie locale et de la gangrène symétrique des extrémités» (en francès). Rignoux, Imprimeur de la Faculté de Médicine. Paris, 1862; n° 36, pàgs: 182 [Consulta: 7 maig 2023].
* ↑ Haque, A; Hughes, M «Raynaud's phenomenon» (en anglès). Clin Med (Lond), 2020 Nov; 20 (6), pp: 580-587. DOI: 10.7861/clinmed.2020-0754. PMC: 7687329. PMID: 33199324 [Consulta: 7 maig 2023].
* ↑ Wang, WH; Lai, CS; Chang, KP; Lee, SS; et al «Peripheral sympathectomy for Raynaud's phenomenon: a salvage procedure» (en anglès). Kaohsiung J Med Sci, 2006 Oct; 22 (10), pp: 491-499. DOI: 10.1016/S1607-551X(09)70343-2. ISSN: 1607-551X. PMID: 17098681 [Consulta: 14 juny 2023].
* ↑ García-Quintanilla, L; Otero-Barreiro MC; González-Barcia, M; Virgós-Lamela, A; Rodríguez-Prada, M; et al «Estudio de la Utilización, Eficacia y Seguridad de la Solución de Burow en el tratamiento de la flebitis» (en castellà). Rev OFIL·ILAPHAR, 2018; 28 (3), pp: 199-202. ISSN: 1699-714X [Consulta: 24 juny 2023].
* ↑ Siddique, K; Alvernia, J; Fraser, K; Lanzino, G «Treatment of aneurysms with wires and electricity: a historical overview» (en anglès). J Neurosurg, 2003 Des; 99 (6), pp: 1102-1107. DOI: 10.3171/jns.2003.99.6.1102. PMID: 14705744 [Consulta: 9 novembre 2022].
* ↑ Jinna, S; Khoury, J «Migratory Thrombophlebitis» (en anglès). StatPearls [Internet]. StatPearls Publishing LLC, 2022 Set 26; NBK547702 (rev), pàgs: 8. PMID: 31613482 [Consulta: 10 novembre 2022].
* ↑ Young, P; Finn, BC; Bottaro, FJ; Bruetman, JE «Armand Trousseau (1801-1867), su historia y los signos de trombosis venosa profunda» (en castellà). Fronteras en Medicina, 2015; 10 (2), pp: 66-74. ISSN: 2618-2459 [Consulta: 10 novembre 2022].
* ↑ Farabeuf, LH «Ligatures des artères» (en francès). G. Masson, Editeur. Librairie de l'Acadèmie de Médicine. Paris, 1872, pàgs: 122 [Consulta: 10 abril 2023].
* ↑ Laios, K; Androutsos, G; Zozolou, M; Generalis, G; et al «Louis Hubert Farabeuf (1841-1910). A pioneer of topographical, clinical and surgical anatomy» (en anglès). Ital J Anat Embryol, 2018 Gen; 123 (1), pp: 46-50. DOI: 10.13128/IJAE-23009. ISSN: 2038-5129 [Consulta: 10 abril 2023].
* ↑ Singh, D «Rudolph Matas (1860-1957): father of vascular surgery» (en anglès). Indian J Surg, 2007 Des; 69 (6), pp: 270-271. DOI: 10.1007/s12262-007-0043-z. PMC: 3452528. PMID: 23133004 [Consulta: 8 novembre 2022].
* ↑ Ruffer, MA «On arterial lesions found in Egyptian mummies (1580B.C.-525A.D.)» (en anglès). J Pathol Bact, 1911; 15 (4), pp: 453-462. DOI: 10.1002/path.1700150403. ISSN: 1555-2039 [Consulta: 16 desembre 2022].
* ↑ Sutherland, ML; Cox, SL; Lombardi, GP; Watson, L; Valladolid, CM; Finch, CE; Zink, A; Frohlich, B; Kaplan, HS; et al «Funerary artifacts, social status, and atherosclerosis in ancient peruvian mummy bundles» (en anglès). Glob Heart, 2014 Jun; 9 (2), pp: 219-228. DOI: 10.1016/j.gheart.2014.04.004. ISSN: 2211-8160. PMID: 25667092 [Consulta: 26 maig 2023].
* ↑ Thompson, RC; Allam, AH; Lombardi, GP; Wann, LS; Sutherland, ML; Sutherland, JD; Soliman, MA; Frohlich, B; Mininberg, DT; et al «Atherosclerosis across 4000 years of human history: the Horus study of four ancient populations» (en anglès). Lancet, 2013 Abr 6; 381 (9873), pp: 1211-1222. DOI: 10.1016/S0140-6736(13)60598-X. ISSN: 1474-547X. PMID: 23489753 [Consulta: 20 març 2023].
* ↑ Wann, LS; Narula, J; Blankstein, R; Thompson, RC; et al «Atherosclerosis in 16th-Century Greenlandic Inuit Mummies». JAMA Netw Open, 2019 Des 2; 2 (12), pp: e1918270. DOI: 10.1001/jamanetworkopen.2019.18270. PMC: 6991216. PMID: 31880790 [Consulta: 26 maig 2023].
* ↑ García Herrera AL; Moliner Cartaya M; García Moliner, AL «Alexis Carrel: los aportes de un gran cirujano» (en castellà). Rev Méd Electrón, 2016 Set-Oct; 38 (5), pp: 757-763. ISSN: 1684-1824 [Consulta: 17 abril 2023].
* ↑ Borecka-Sobczak, J «Sclerotherapy — from historical research to the modern and efficient method of phlebological treatment» (en anglès). Phlebological Review, 2021 Maig 28; 29 (1), pp: 1-6. DOI: 10.5114/pr.2021.106557. ISSN: 1509-5738 [Consulta: 11 novembre 2022].
* ↑ Corabian, P; Harstall, C «Sclerotherapy for leg varicose veins» (en anglès). Health Technology Assessment, Alberta Heritage Foundation for Medical Research, 2004 Maig; IP-19, pàgs: 52. ISBN 1-896956-98-X. DOI: 10.7939/R3MW28V4M. ISSN: 1706-7863 [Consulta: 3 desembre 2022].
* ↑ Eckmann, DM «Polidocanol for endovenous microfoam sclerosant therapy» (en anglès). Expert Opin Investig Drugs, 2009 Des; 18 (12), pp: 1919-1927. DOI: 10.1517/13543780903376163. PMC: 2787977. PMID: 19912070 [Consulta: 21 desembre 2022].
* ↑ Ioncioaia, B; Bud, IT; Muresan, M «René Leriche and the development of 20(th) century surgery» (en anglès). Clujul Med, 2016; 89 (1), pp: 176-180. DOI: 10.15386/cjmed-557. PMC: 4777462. PMID: 27004042 [Consulta: 31 desembre 2022].
* ↑ Leriche, R «Surgery of the sympathetic system. Indications and results» (en anglès). Ann Surg, 1928 Set; 88 (3), pp: 449-469. ISSN: 1528-1140. PMC: 1398900. PMID: 17865959 [Consulta: 31 desembre 2022].
* ↑ Galanaud, JP; Laroche, JP; Righini, M «The history and historical treatments of deep vein thrombosis» (en anglès). J Thromb Haemost, 2013 Mar; 11 (3), pp: 402-411. DOI: 10.1111/jth.12127. ISSN: 1538-7836. PMID: 23297815 [Consulta: 12 febrer 2023].
* ↑ Lozano Sánchez, FS; González Fajardo, JA «Ochenta años de la primera aortografía practicada en España» (en castellà). Angiología, 2017; 69 (1), pp: 63-64. DOI: 10.1016/j.angio.2015.04.001. ISSN: 1695-2987 [Consulta: 21 novembre 2022].
* ↑ Fernandes Fernandes, J «On Professor João Cid dos Santos» (en anglès). Memory Lane. News, University of Lisbon School of Medicine, 2018 Nov; 84, pàgs: 4 [Consulta: 27 març 2023].
* ↑ Friedman, SG «The 50th anniversary of abdominal aortic reconstruction» (en anglès). J Vasc Surg, 2001 Abr; 33 (4), pp: 895-898. DOI: 10.1067/mva.2001.114924. ISSN: 0741-5214. PMID: 11296350 [Consulta: 12 novembre 2022].
* ↑ Ballesteros-Pomar, M; Maqueda Ara, S; Nogal Arias, C; Sanz Pastor, N; et al «Actualización y algoritmos de toma de decisión en el manejo del aneurisma aórtico abdominal roto» (en castellà). Angiología, 2020 Nov; 72 (5), pp: 240-252. DOI: 10.20960/angiologia.00138. ISSN: 1695-2987 [Consulta: 17 març 2023].
* ↑ Bhuiyan, I; Misskey, JD; Hsiang, YN «The arteriovenous fistula and the history of a forgotten pioneer» (en anglès). J Vasc Surg Cases Innov Tech, 2022 Jul 30; 8 (4), pp: 688-692. DOI: 10.1016/j.jvscit.2022.06.022. PMC: 9618675. PMID: 36325314 [Consulta: 13 novembre 2022].
* ↑ Livesay, JJ; Messner, GN: Vaughn, WK «Milestones in the Treatment of Aortic Aneurysm» (en anglès). Tex Heart Inst J, 2005; 32 (2), pp: 130-134. ISSN: 1526-6702. PMC: 1163455. PMID: 16107099 [Consulta: 21 novembre 2022].
* ↑ Agus, GB «Edmondo Malan» (en anglès). Veins and Lymphatics, 2020; 9 (2), pp: 41-43. DOI: 10.4081/vl.2020.9250. ISSN: 2279-7483 [Consulta: 6 febrer 2023].
* ↑ COMB. Unitat d'Estudis Acadèmics «Ferran Martorell i Otzet». Galeria de Metges Catalans, 2022 [Consulta: 21 gener 2023].
* ↑ Malhi, HK; Didan, A; Ponosh, S; Kumarasinghe, SP «Painful Leg Ulceration in a Poorly Controlled Hypertensive Patient: A Case Report of Martorell Ulcer» (en anglès). Case Rep Dermatol, 2017 Abr 7; 9 (1), pp: 95-102. DOI: 10.1159/000468977. PMC: 5422727. PMID: 28512404 [Consulta: 21 gener 2023].
* ↑ COMB. Unitat d'Estudis Acadèmics «Eusebi Sala i Planell». Galeria de Metges Catalans, 2022 [Consulta: 21 gener 2023].
* ↑ COMB. Unitat d'Estudis Acadèmics «Rafael C. de Sobregrau i Augé». Galeria de Metges Catalans, 2022 [Consulta: 4 març 2023].
* ↑ Azuma, N «The Diagnostic Classification of Critical Limb Ischemia» (en anglès). Ann Vasc Dis, 2018 Des 25; 11 (4), pp: 449-457. DOI: 10.3400/avd.ra.18-00122. PMC: 6326054. PMID: 30636998 [Consulta: 1r febrer 2023].
* ↑ Zhang, S; Chu, W; Wang, H; Liang, Y; Fan, Y; et al «Evaluation of stability of deep venous thrombosis of the lower extremities using Doppler ultrasound» (en anglès). J Int Med Res, 2020 Ag; 48 (8), pp: 1-10. DOI: 10.1177/0300060520942098. PMC: 7526051. PMID: 32841580 [Consulta: 29 novembre 2022].
* ↑ Macharzina, RR; Kocher, S; Hoffmann, F; Becher, H; Kammerer, T; Vogt, M; Vach, W; et al «Accuracy of Carotid Artery Stenosis Quantification with 4-D-Supported 3-D Power-Doppler versus Color-Doppler and 2-D Blood Velocity-Based Duplex Ultrasonography» (en anglès). Ultrasound Med Biol, 2020 Maig; 46 (5), pp: 1082-1091. DOI: 10.1016/j.ultrasmedbio.2019.12.022. ISSN: 1879-291X. PMID: 32081584 [Consulta: 29 novembre 2022].
* ↑ Findlay, JM; Marchak, BE; Pelz, DM; Feasby, TE «Carotid Endarterectomy: A Review» (en anglès). Can J Neurol Sci, 2004 Feb; 31 (1), pp: 22-36. DOI: 10.1017/S0317167100002808. ISSN: 0317-1671. PMID: 15038468 [Consulta: 13 gener 2023].
* ↑ Orrapin, S; Rerkasem, K «Carotid endarterectomy for symptomatic carotid stenosis (Review)» (en anglès). Cochrane Database Syst Rev, 2017 Jun 7; 6 (6), pp: CD001081. DOI: 10.1002/14651858.CD001081.pub3. PMC: 6481587. PMID: 28590505 [Consulta: 3 abril 2023].
* ↑ Chambers, BR; Donnan, GA «Carotid endarterectomy for asymptomatic carotid stenosis (Review)» (en anglès). Cochrane Database Syst Rev, 2005 Oct 19; 2005 (4), pp: CD001923. DOI: 10.1002/14651858.CD001923.pub2. PMC: 6669257. PMID: 16235289 [Consulta: 3 abril 2023].
* ↑ Gao, RD; Qian, SY; Wang, HH; Liu, YS; Ren, SY «Strategies and challenges in treatment of varicose veins and venous insufficiency» (en anglès). World J Clin Cases, 2022 Jun 26; 10 (18), pp: 5946-5956. DOI: 10.12998/wjcc.v10.i18.5946. PMC: 9254182. PMID: 35949828 [Consulta: 5 gener 2023].
* ↑ Divins Triviño, MJ «Venotónicos» (en castellà). Farm Prof, 2003 Mar; 47 (3), pp: 26-32. ISSN: 1578-9543 [Consulta: 10 març 2023].
* ↑ Mansilha, A; Sousa, J «Pathophysiological Mechanisms of Chronic Venous Disease and Implications for Venoactive Drug Therapy» (en anglès). Int J Mol Sci, 2018 Jun 5; 19 (6), pp: 1669. DOI: 10.3390/ijms19061669. PMC: 6032391. PMID: 29874834 [Consulta: 10 març 2023].
* ↑ Martinez-Zapata, MJ; Vernooij, RW; Simancas-Racines, D; Uriona Tuma, SM; Stein, AT; et al «Phlebotonics for venous insufficiency» (en anglès). Cochrane Database Syst Rev, 2020 Nov 3; 11 (11), pp: CD003229. DOI: 10.1002/14651858.CD003229.pub4. PMC: 8094625. PMID: 33141449 [Consulta: 26 febrer 2023].
* ↑ Fischer, UW; Shireman, PK; Lin, JC «Current applications of artificial intelligence in vascular surgery» (en anglès). Semin Vasc Surg, 2021 Des; 34 (4), pp: 268-271. DOI: 10.1053/j.semvascsurg.2021.10.008. PMC: 9883982. PMID: 34911633 [Consulta: 27 abril 2023].
* ↑ Gutiérrez-Julián, JM «Angiología y Cirugía Vascular: una especialidad polivalente» (en castellà). Angiología, 2007 Gen; 59 (5), pp: 351-357. DOI: 10.1016/S0003-3170(07)75066-6. ISSN: 1695-2987 [Consulta: 7 novembre 2022].
* ↑ Eckstein, HH «El examen europeo de especialistas en cirugía vascular: 10 buenas razones para certificarse como Fellow of the European Board of Vascular Surgery (FEBVS)» (en castellà). Angiología, 2016 Maig-Jun; 68 (3), pp: 176-179. DOI: 10.1016/j.angio.2016.01.008. ISSN: 1695-2987 [Consulta: 16 maig 2023].

## Bibliografia

* Juliá, Jaime; Gómez, Francisco T.; Lozano, Pascual; Corominas, Carlos; Rimbau, Enrique M. Gestión clínica en un servicio de angiología y cirugía vascular. Resultados de la aplicación de algoritmos de manejo clínico (en castellà). Gac Sanit, 2003 Set-Oct; 17 (5), pp: 430-432. PMID: 14599428. DOI 10.1016/s0213-9111(03)71781-6 [Consulta: 7 novembre 2022].
* Ministerio de Sanidad y Consumo. Orden SCO/1258/2007, de 13 de abril, por la que se aprueba y publica el programa formativo de la especialidad de Angiología y Cirugía Vascular (en castellà). Agencia Estatal Boletín Oficial del Estado, 2007 Maig 8; 110 (Ref: BOE-A-2007-9407), pp: 19853-19859 [Consulta: 11 novembre 2022].
* Alonso García, Lucía. Abordaje de la patología vascular arterial (en castellà). NPunto, 2019; 20 (2), pp: 84-100. ISSN 2603-9680 [Consulta: 7 desembre 2022].
* Torres Blanco, Álvaro; Iborra, Elena; Altable García, Mario. Registro de actividades de la Sociedad Española de Angiología y Cirugía Vascular, año 2018 (en castellà). Angiología, 2020 Jun; 72 (3), pp: 145-159. ISSN 1695-2987. DOI 10.20960/angiologia.00149 [Consulta: 17 març 2023].
* Wautrecht, Jean-Claude; Olinic, Dan-Mircea; Baines, Colin; Belch, Jill; Blinc, Ales; Buschmann, Ivo; Celovska, Denisa; Colgan, Mary-Paula; Dimakakos, Evangelos; et al. UEMS Training Requirements for Angiology/Vascular Medicine: European Standards of Postgraduate Medical Specialist Training (2022 Updated Version) (en anglès). Int Angiol, 2022 Jun; 41 (3), pp: 258-274. PMID: 35373943. DOI 10.23736/S0392-9590.22.04893-3 [Consulta: 6 juny 2023].

## Vegeu també

* Limfedema
* Flebografia
* Arteriopatia perifèrica
* Úlcera venosa
* Embòlia arterial

## Enllaços externs

* Societat Catalana d'Angiologia, Cirurgia Vascular i Endovascular
* Angiología General Anatomía UniNavarra. 2020 Oct (en castellà)
* Angiología y Cirugía Vascular Jornadas PostMIR 2021. CTO Medicina; 2021 Maig (en castellà)
* Introduction to Angiology Di Matteo, G. 2021 Ag (en anglès)